Peter Shao Zhumin

**Peter Shao Zhumin** (kinesisk: 邵祝敏, pinyin: *Shào Zhùmǐn*; født 10. september 1963) er en kinesisk katolsk prelat som ble biskop av Yongjia i 2016. Bispesetets navn, Yongjia eller Yunkia, er et eldre navn for Wenzhou i provinsen Zhejiang. For sin lojalitet overfor Den hellige stol, har han måttet lide motstand og press fra kommunistiske myndigheter. Han ble for eksempel to ganger deportert 2.500 km fra sitt bispedømme, og er blitt regelmessig fengslet og forsøkt hjernevasket. 

Han har nektet å registrere i Den kinesiske patriotiske katolske forening, som er styrt av det kinesiske kommunistparti, og flere ganger arrestert for kortere eller lengre peroioder, også så sent som i januar 2024. 

## Liv og virke
### Prest
Peter Shao Zhumin ble presteviet den 10. august 1989. 

### Koadjutorbiskop av Yongji (Wenzhou)
Den 4. oktober 2009, ved biskop James Lin Xilis død - han var «hemmelig» biskop av Wenzhou (Yongji), utnevnte pave Benedikt XVI i diskresjon fader Vincent Zhu Weifang, som var medlem av det «offisielle» presteskap, til ordinarie biskop av Wenzhou, med fader Peter Shao Zhumin,  medlem av det «hemmelige» presterskap, til hans koadjutorbiskop med etterfølgelsesrett. Fader Zhu var da 81 år gammel, og fader Shao 44 år. 

Først den 10. november 2011 ble Peter Zhao Shumin bispeviet, av biskop Vincent Huang Shoucheng av Xiapu (Funing).  

Men da biskop Zhu ble syk, nektet de kinesiske myndigheter å la biskop Shao Zhumin ta over bispedømmet. Da ble fader Ma Xianshi, som var medlem av Den kinesiske patriotiske katolske forening,  utsett til administrator. 

Den 19. mars 2012 ble biskop Shao Zhumin sammen med sin kansellist arrestert og tvunget til å delta på «studiesesjoner» i en ukes tid.

### Biskop av Yongji (Wenzhou)
Den 7. september 2016, etter biskop Zhu Weifangs død, ble han i kraft av å være koadjutor automatisk biskop av Yongji (Wenzhou). Men dette var i strid med myndighetenes ønske, og de nektet å andertkjenne dette som et faktum. Og den 23. august det året ble han fengslet, og ble senere deportert til Qinghai, en provins i nordvestre Kina, for å hindre å tiltre etter biskop Zhu, og fra å være tilstede ved hans begravelse. Hans nærvær var også uønsket ved biskop Anthony Xu Jiweis begravelse - han hadde vært biskop av Taizhou, også dette i provinsen Zhejiang, litt nord for Wenzhou. Bispedømmets kansellist ble deportert til en provins i sørvest, mens en tredje geistlig også ble arrestert.

Han ble arrestert igjen den 12. april av politiet, noen dager etter biskop Vincent Guo Xijin var blitt arrstert. De kommunistiske myndigheters mål turde være å forhindre dem fra å presidere over Den stille ukes liturgier, samtidig som å ved press få dem til å tilpasse seg regjeringens religionspolitikk.

Frigitt etter påske ble han igjen arrestert og satt i forvaring den 18. mai. I juni 2017 ble han atter en gang arrestert av de lokale myndigheter. Det ble et mønster å ta ham i forvaring ikke minst rundt de kirkelige høytider for å gjøre det umulig for ham å feire offentlige messer på de større liturgiskefestdager.   

Det skjedde også før jul i 2023, men så skrev han etter på et brev der han opponerte forandringer fortatt av fader Ma Xianshi mens han selv var blitt forhindret. Spesifikt gjaldt det presteforflyttelser, delingen av menigheter, nedgraderingen av et annet bispedømme - Lishui - til et område innen Wenzhou bispedømme, og beslutningen om visse prestevielser. Den 2. januar 2024 ble han atter arrestert. Hvortil han ble bragt, var ikke umiddelbart kjent - og han var blitt instruert å ta med seg klær passende for alle årstider, noe som syntes å indikere at man hadde lagt opp til en ganske lang periode.

Den 1. mars 2025 hadde kinesisk politi atter arrestert biskop Peter Shao Zhumin, nå siktet den «alvorlige forbrytelsen» å feire en uautorisert messe for å åpne det katolske jubelåret (det hellige år 2025).

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop Paul Liu Shuhe (1919-1993) *1982
* Biskop Vincent Huang Shoucheng (1923-2016) *1985
* Biskop *Peter Shao Zhumin* (1965- ) *2011

## Referanser